
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΔΗΜΟΣΘΕΝΗΣ ΚΑΙ ΕΛΕΝΗ ΖΑΓΟΡΑΙΟΥ» και 

κύρωση του Οργανισμού αυτού. 1 

Τροποποίηση, συμπλήρωση και κωδικοποίηση των διατάξεων του 
Οργανισμού του ιδρύματος με την μέχρι σήμερα. επωνυμία 
«ΚΟΙΝΩΦΕΛΕΣ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟ¬ 
ΜΗΧΑΝΙΚΗΣ ΑΝΑΠΤΎΞΕΩΣ» που εγκρίθηκε με το 903/ 
25.8.1981 Π.Δ/γμα.. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


νυμία «ΙΔΡΥΜΑ ΔΗΜΟΣΘΕΝΗΣ ΚΑΙ ΕΛΕΝΗ ΖΑΓΟΡΑΙΟΥ», η 
οποία έγινε από το Δημοσθένη Πολυχρ. Ζαγοραίο και την «Αδελφότητα 
Ανδρίων το Κόρθιον» με την αριθ. 268/25.8.1986 πράξη του συμβο¬ 
λαιογράφου Άνδρου Πέτρου Ιωάν. Κασκαμπά. 

Το ίδρυμα "τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών, Εθνι¬ 
κής Παιδείας και Θρησκευμάτων και Γεωργίας και διέπεται από τις 
διατάξεις της παραπάνω συστατικής του πράξης, του παρακάτω οργα¬ 
νισμού, του Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου, τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου που αποτελείται από δώδεκα (12) άρθρα και καταχωρίζεται 
παρακάτω: , 


Κοστολόγηση των δωρεάν διατιθεμένων συγγραμμάτων στους φοι¬ 
τητές των Ανωτάτων Εκπαιδευτικών Ιδρυμάτων για το ακαδη¬ 
μαϊκό έτος 1988 - 89. 3 

Ανανέωση άδειας λειτουργίας εργαστηρίου Πυρηνικής Ιατρικής 
τμήμα εφαρμογών ΙΝ νίΤΚΟ κατηγ. (Α-1) χρήση κλειστής 
Πηγής Ραδιενέργειας του Διαγνωστικού Κέντρου Οστεοπόρω¬ 
σης οδός Μητροπόλεως 85 στην Θεσσαλονίκη.. 4 

Συμπλήρωση της αριθμ. ΕΣ 4300/19.3.1968 απόφαση του Νο¬ 
μάρχη Λευκάδας. 5 

Παραχώρηση δικαιώματος χρήσης δημ. υδάτων για αρδευτικούς 
σκοπούς στην Κοινότητα Μεγάλης Κερασιάς Νομού Τρικά¬ 
λων. 6 

Ανάθεση έργου με μίσθωση έργου κοινότητας Αγίου Παντελεήμονα 
Ν. Χαλκιδικής. 7 


ΔΙΑΤΑΓΜΑΤΑ 

(1) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΔΗΜΟΣΘΕΝΗΣ ΚΑΙ ΕΛΕΝΗ ΖΑΓΟΡΑΙΟΥ» και κύ¬ 
ρωση του Οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 268/25.8.1986 πράξη του συμβολαιογράφου Άνδρου 
Πέτρου Ιωάν. Κασκαμπά, με την οποία ο Δημοσθένης Πολυχρ. Ζαγο- 
ραίος και η «Αδελφότης Ανδρίων το Κόρθιον» σύστησαν κοινωφελές 
ίδρυμα με την επωνυμία «ΙΔΡΥΜΑ ΔΗΜΟΣΘΕΝΗΣ ΚΑΙ ΕΛΕΝΗ 
ΖΑΓΟΡΑΙΟΥ» και με έδρα τον Όρμο Κορθίου Άνδρου. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 11.10.1988 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών, Εθνικής Παιδείας και 
Θρησκευμάτων και Γεωργίας, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΔΗΜΟΣΘΕΝΗΣ ΚΑΙ ΕΛΕΝΗ ΖΑΓΟΡΑΙΟΥ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΔΗΜΟΣΘΕ¬ 
ΝΗΣ ΚΑΙ ΕΛΕΝΗ ΖΑΓΟΡΑΙΟΥ», που συστήθηκε από το Δημοσθένη 
Πολυχρ. Ζαγοραίο και την «Αδελφότητα Ανδρίων το Κόρθιον» με την 
αριθ. 268/25.8.1986 πράξη του συμβολαιογράφου Άνδρου Πέτρου 
Ιωαν. Κασκαμπά, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είνια ο Όρμος Κορθίου Άνδρου. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσο αυτής 
την έδρα και το έτος έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η ενίσχυση της φιλομάθειας των κατοί¬ 
κων της περιοχής του τέως Δήμου Κορθίου και γενικά της νήσου Άν¬ 
δρου και ιδιαίτερα η συμπλήρωση των γνώσεων του Μαθητικού, αγρο¬ 
τικού, αλιευτικού κ.λπ. πληθυσμού. 

Η πραγματοποίηση του σκοπού επιτυγχάνεται με τη λειτουργία βι¬ 
βλιοθήκης και αναγνωστηρίου με σύγχρονα εποπτικά μέσα και όργανα. 

Άρθρο 3 

Περιουσία - Πόροι. 

1. Περιουσία του ιδρύματος αποτελούν: 

α) Οικία που βρίσκεται στην οδό Γουλανδρή του Όρμου Κορθίου της 
νήσου Άνδρου σε οικόπεδο μ2 84. 

β) Κατάθεση τριακοσίων χιλιάδων (300.000) δραχμών στην Εθνική 

Τράπεζα της Ελλάδος (Αριθ. Λογ. 11129600018). 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που προς αυτό. 

Άρθρο 4 

Διοίκηση 

1. Το ίδρυμα διοικείταί από εξαμελές Διοικητικό Συμβούλιο που 
αποτελείται από: 

α) Τον κάθε φορά Πρόεδρο της Κοινότητας Όρμου Κορθίου. 

β) Τον κάθε φορά αρχιερατικό επίτροπο Κορθίου. 

γ) Τον κάθε φορά Πρόεδρο του σωματείου «Αδελφότης Ανδρίων το 
Κόρθιον» 

δ-ε) Δύο μέλη του Διοικητικού Συμβουλίου της Αδελφότητας Αν¬ 
δρίων το Κόρθιον. 

στ) Έναν εκπρόσωπο της οικογένειας του ιδρυτή Δημοσθένη Ζαγο- 
ραίου, κατά τα ειδικότερα οριζόμενα στη συστατική πράξη. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, αντικανότη- 
τας, θανάτου ή αντικατάστασης για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε μήνα και 
εκτάκτως όποτε το ζητήσει ο Πρόεδρος ή τρία (3) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να' είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στην συ¬ 
νεδρίαση. 

8. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πργματοποιήθηκαν νόμιμα. 

9. Σε περίπτωση που για οποιαδήποτε αιτία εκλείψει η «Αδελφότης 
Ανδρίων το Κόρθιον», τα τρία μέλη του Διοικητικού Συμβουλίου που 
προέρχονται απ’ αυτήν θα αντικαθίστανται από τον Πρόεδρο του γεωρ- 
γοκτηνοτροφικού συλλόγου Κορθίου, τον Πρόεδρο των επαγγελματιών 
της σχολικής εφορίας του Δημοτικού Σχολείου Όρμου Κορθίου. 

Άρθρο 5. 

Αρμοδιότητες Διοικητικού Συμβουλίου 

Το Διοικητικό Συμβούλιο" Κορθίου και τον Πρόεδρο διοικεί και δια¬ 
χειρίζεται την περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη διάθεση των. 
πόρων αυτού, καθώς και για κάθε ενέργεια που σχετίζεται με την εκ¬ 
πλήρωση του σκοπού του, πάντοτε όμως σύμφωνα με τις διατάξεις της 
συστατικής πράξης, του παρόντος οργανισμού, του Α.Ν. 2039/39 καί 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου, καθώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Κυκλά¬ 
δων) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 


νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στο εγκε¬ 
κριμένο προϋπολογισμό του. Προσδιορίζει τα δικαιώματα, τις υποχρεώ¬ 
σεις και τα ειδικότερα καθήκοντα του παραπάνω προσωπικού, καθώς 
και την αμοιβή του σύμφωνα με τους όρους των συλλογικών συμβάσεων 
εργασίας και τις διατάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την οινακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. "’ϊ 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (10) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει για αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. . 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος. 

α) Εισπράττει όλα τα έσοδα τούτου, εκδϊδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 

στην αρχή κάθε έτους. 

γ) Ενεργεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική Διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/ 22.12.1939). 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο προωτοκόλλου αλληλογραφίας. 

β) Βιβλίο πρακτικών συνεδριάσεως του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρόνο λογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από το Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11. 

Τροποποίηση Οργανισμού. 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Πρ. Δ/γμα, σύμφωνα με τις διατάξεις των άρθρων 98 του 
Α.Ν. 2039/39 και 110 και 119 του Αστικού Κώδικα, ύστερα από 
πρόταση του Διοικητικού Συμβουλίου αυτού. 

Άρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία που περιέρχεται στην Κοινότητα Όρμου Κορθίου, εφ’ όσον 
δεν θα υφίσταται η συνιδρύτρια «Αδελφότης Ανδρίων το Κόρθιον», στους 
Υπουργούς Οικονομικών, Εθνικής Παιδείας και Θρησκευμάτων και Γε¬ 
ωργίας αναθέτουμε τη δημοσίευση και εκτέλεση του παρόντος Διατάγ- 
ματος. 

Αθήνα, 16 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

ΔΗΜ. ΤΣΟΒΟΛΑΣ Γ. ΠΟΤΤΑΚΗΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 


( 2 ) 

Τροποποίηση, συμπλήρωση και κωδικοποίηση των διατάξεων του Ορ¬ 
γανισμού του ιδρύματος με την μέχρι σήμερα επωνυμία «ΚΟΙΝΩ¬ 
ΦΕΛΕΣ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ 

ΑΝΑΠΤΥΞΕΩΣ» που εγκρίθηκε με το 903/25.8.1981 Π.Δ/ 

γμα. 

Ο ΠΡΟΕΔΡΟΣ- 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των αριθ. 27710/11.3.1981 και 29694/ 
15.6.1987 πράξεων της συμβολαιογράφου Αθηνών Μαρίας Δ. Πολί¬ 
του, β) του 903/25.8.1981 Π.Δ/τος (ΦΕΚ 230/27.8.1981 τ.Ά) 
«περί εγκρίσεως συστάσεως κοινωφελούς ιδρύματος υπό την επωνυμίαν 
«ΚΟΙΝΩΦΕΛΕΣ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑ¬ 
ΝΙΚΗΣ ΑΝΑΠΤΥΞΕΩΣ», γ) των άρθρων 110 και 119 του Αστικού 
Κώδικα και δ) του άρθρου 98 του Α.Ν. 2039/1939. 

2. Το αριθμ. 23/19.9.1986 πρακτικό συνεδριάσεως του Διοικητι¬ 
κού Συμβουλίου του Ιδρύματος «ΚΟΙΝΩΦΕΛΕΣ ΙΔΡΥΜΑ ΕΛΛΗΝΙ¬ 
ΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ». 

3. Την αριθμ. 30/24.11.1987 γνωμοδότηση του Συμβουλίου Εθνι¬ 
κών Κληροδοτημάτων με πρόταση των Υπουργών Πολιτισμού, Περι¬ 
βάλλοντος, Χωροταξίας και Δημοσίων Έργων και Αναπληρωτή 
Υπουργού Οικονομικών, αποφασίζουμε: 

Άρθρο πρώτο. 

Εγκρίνουμε την τροποποίηση και συμπλήρωση του οργανισμού διοί¬ 
κησης και διαχείρισης του ιδρύματος, με την επωνυμία «ΚΟΙΝΩΦΕ¬ 
ΛΕΣ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ ΑΝΑ¬ 
ΠΤΥΞΕΩΣ» σύμφωνα με τις τροποποιήσεις και συμπληρώσεις που έγι¬ 
ναν με την αριθμ. 29694/15.6.1987 πράξη της συμβολαιογράφου 
Αθηνών Μαρίας Δημ. Πολίτου και που προτείνεται με το αριθμ. 23/ 
19.9.1986 πρακτικό συνεδρίασης του Διοικητικού Συμβουλίου του εν 
λόγω ιδρύματος, καθώς και την κωδικοποίηση των διατάξεων του ορ¬ 
γανισμού αυτού, όπως καταχωρίζονται παρακάτω: 

«Οργανισμός 

Διοίκησις και διαχείρισης του κοινωφελούς ιδρύματος με την νέα 
επωνυμία «ΠΟΛΙΤΙΣΤΙΚΟ ΤΕΧΝΟΛΟΓΙΚΟ ΙΔΡΥΜΑ ΕΛΛΗΝΙ¬ 
ΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ». 

Άρθρο 1. 

Μορφή - Επωνυμία - Έδρα - Σφραγίδα. 

1. Η μέχρι σήμερα επωνυμία «ΚΟΙΝΩΦΕΛΕΣ ΙΔΡΥΜΑ ΕΛΛΗΝΙ¬ 
ΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ» τροποποιεί¬ 
ται σε «ΠΟΛΙΤΙΣΤΙΚΟ ΤΕΧΝΟΛΟΓΙΚΟ ΙΔΡΥΜΑ ΕΛΛΗΝΙΚΗΣ 
ΤΡΑΠΕΖΗΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ». 

2. Το κοινωφελές αυτό ίδρυμα με την νέα επωνυμία «ΠΟΛΙΤΙ¬ 
ΣΤΙΚΟ ΤΕΧΝΟΛΟΓΙΚΟ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟ¬ 
ΜΗΧΑΝΙΚΗΣ ΑΝΑΠΤΥΞΕΩΣ» που έχει συσταθεί από την ΕΤΒΑ με 
την πράξη αριθ. 27710/11.3.1981 της συμβολαιογράφου Αθηνών 
Μαρίας Δ. Πολίτου, αποτελεί νομικό πρόσωπο ιδιωτικού δικαίου και 
διέπεται από τις διατάξεις της συστατικής του πράξης, του παρόντος ορ¬ 
γανισμού, των άρθρων 108 έως 121 του Αστικού Κώδικα, του Α.Ν. 
2039/39 όπως κάθε φορά ισχύει ο Νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του Νόμου αυτού. 

3. Το Ίδρυμα εδρεύει στην Αθήνα. 

4. Το Ίδρυμα έχει σφραγίδα με τα αρχικά της επωνυμίας του Π.Τ.Ι. 
στο Κέντρο Καλλιτεχνικά συνταιριασμένα και τις λέξεις «ΠΟΛΙΤΙ¬ 
ΣΤΙΚΟ ΤΕΧΝΟΛΟΓΙΚΟ ΙΔΡΥΜΑ ΕΤΒΑ» στο πλαίσιο. 

Άρθρο 2. 

Σκοπός. 

Σκοπός του ιδρύματος είναι: 

1. Η διαφώτιση του Ελληνικού λαού για την ανάγκη της διατήρησης 
και της προστασίας της παραδοσιακής πολιτιστικής φυσιογνωμίας της 
χώρας μας και του φυσικού της περιβάλλοντος, παράλληλα με τη βιο- 
μηχανική της ανάπτυξη και η παρουσίαση ενεργού εφαρμογής προτύ¬ 
πων μεθόδων για την πραγματοποίησή τους. 

2. Η δημιουργία και λειτουργία μουσειακών προτύπων μονάδων πα¬ 
ραγωγής τοπικών προϊόντων με τους παραδοσιακούς τρόπους και μεθό¬ 
δους επεξεργασίας τους. 

3. Η δημιουργία και λειτουργία μουσείων ή άλλων πνευματικών κέ¬ 
ντρων και η παραγωγή μορφωτικών κινηματογραφικών ή τηλεοπτικών 
ταινιών ή προγραμμάτων που θα συντείνουν στην πραγματοποίηση των 
σκοπών γενικά του ιδρύματος. 

4. Η ενίσχυση πολιτιστικών εκδηλώσεων, έργων ή προγραμμάτων, 
που συμβάλλουν στο έργο του ιδρύματος. 

Για την πραγματοποίηση των σκοπών του ιδρύματος μπορεί να συ¬ 
νεργάζεται οικονομικά και επιστημονικά με κρατικές υπηρεσίες, με νο¬ 
μικά πρόσωπα δημοσίου και ιδιωτικού δικαίου και ιδιώτες (Πανεπιστή¬ 
μια, εκδότες, ειδικούς επιστήμονες, ειδικούς μέσων επικοινωνίας κ.λπ.) 
και την τοπική αυτοδιοίκηση σε περίπτωση πραγματοποίησης έργων 
στην περιοχή τους. 

5. Η Γνωστοποίηση στο ευρύτερο κοινό των αποτελεσμάτων του έρ¬ 
γου (της διάσωσης, της σπουδής και της ενημέρωσης) που επιτελεί το 
Ίδρυμα κατά την εκπλήρωση των σκοπών του και της σημασίας αυτού 
μπορεί να επιδιωχθεί με κάθε πρόσφορο μέσο ήτοι με διαλέξεις, σεμινά¬ 
ρια, συνέδρια, εκθέσεις, κινηματογραφικές ταινίες, εκδόσεις περιοδικών 
και βιβλίων και χρήση όλων των σύγχρονων μέσων επικοινωνίας. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Ποσό πέντε εκατομμυρίων (5.000.000) δραχμών. 

β) Ποσό ενός εκατομμυρίου (1.000.000) δραχμών το χρόνο για πέ¬ 
ντε (5) χρόνια από την έναρξη λειτουργίας του ιδρύματος, που έχει ήδη 
καταβληθεί. 

γ) Ακίνητα που αναφέρονται στην αριθμ. 27710/11.3.1981 πράξη 
της συμβολαιογράφου Αθηνών Μαρίας Δημητρίου Πολίτου. 

2. Πόροι του ιδρύματος είναι: 

α) Επιχορήγηση της ΕΤΒΑ. 

β) Επιχορηγήσεις του Δημοσίου, Δήμων ή Κοινοτήτων. 

γ) Επιχορηγήσεις δημοσίων ή ιδιωτικών Οργανισμών και ιδιωτών. 

δ) Δωρεές, κληρονομιές κληροδοσίες. 

ε) Τόκοι καταθέσεων. 

Άρθρο 4. 

Διοίκηση. 

1. Το Ίδρυμα διοικείται από πενταμελές Διοικητικό Συμβούλιο. 

2. Μέλη του Διοικητικού Συμβουλίου είναι: α) ο εκάστοτε Διοικητής 
της ΕΤΒΑ, ως Πρόεδρος, β) τέσσερα έγκριτα μέλη της Κοινωνίας, από 
τα οποία δύο στελέχη της ΕΤΒΑ. Από τα τέσσερα αυτά μέλη εκλέγεται ο 
Αντιπρόεδρος, ο Γενικός Γραμματέας και ο Ταμίας. 

3. Τα μέλη της παραγρ. 2β διορίζονται με απόφαση του Διοικητικού 
Συμβουλίου της ΕΤΒΑ, η θητεία τους είναι τετραετής και είναι δυνατόν 
να επαναδιορισθούν. 

4. Το Διοικητικό Συμβούλιο συνεδριάζει νόμιμα όταν είναι παρόντα 
τουλάχιστον τρία (3) μέλη του, μεταξύ των οποίων απαραίτητα ο Πρόε¬ 
δρος ή ο Αντιπρόεδρος και παίρνει αποφάσεις με τη σύμφωνη γνώμη 
τουλάχιστον τριών (3) μελών του. Το Διοικητικό Συμβούλιο θεωρείται 
ότι είναι συγκροτημένο νόμιμα έστω και αν ένα μέλος του πάψει να μετέ¬ 
χει για οποιοδήποτε λόγο. 

5. Το Διοικητικό Συμβούλιο συνεδριάζει τακτικά ανά δίμηνο, ή και 
έκτακτα όταν το ζητήσει με έγγραφό του ο Πρόεδρος ή τρία μέλη και 
πάντοτε ύστερα από πρόσκληση του Προέδρου. 

6. Στις συνεδριάσεις του Διοικητικού Συμβουλίου τηρούνται πρα¬ 
κτικά στα οποία καταγράφονται οι αποφάσεις καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από τα μέλη του Διοικητικού Συμβου¬ 
λίου τα οποία παρϊστανται στην συνεδρίαση. Χρέη γραμματέα εκτελεί 
υπάλληλος του ιδρύματος που ορίζεται από το Διοικητικό Συμβούλιο ή 
από τον Πρόεδρο. 

7. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς' αμοιβή, δικαιούνται όμως να εισπράττουν τα οδοιπορικά 
τους έξοδα με βάση νόμιμα δικαιολογητικά. 

8. Το Διοικητικό Συμβούλιο μπορεί να προσλαμβάνει ως εκτάκτους 


συνεργάτες διαφόρους επιστήμονες, λογίους ή καλλιτέχνες, για την 
εκτέλεση συγκεκριμένου έργου και να ορίζει την αμοιβή τους. 

Άρθρο 5. 

Αρμοδιότητες του Διοικητικού Συμβουλίου. 

1. Το Διοικητικό Συμβούλιο: α) Διοικεί και διαχειρίζεται την περιου¬ 
σία του. ιδρύματος και αποφασίζει γενικά για κάθε θέμα που. αφορά τη 
λειτουργία και το σκοπό του Ιδρύματος, β) Καταρτίζει κάθε χρόνο τον 
προϋπολογισμό και τον απολογισμό, γ) Αποφασίζει για την αποδοχή 
κληρονομιών, που γίνεται πάντοτε επ’ ωφελεία απογραφής, κληροδο¬ 
σιών και δωρεών, ως και για την ανακήρυξη ευεργετών ή δωρητών του 
Ιδρύματος, δ) Αποφασίζει για την εκποίηση κινητών ή ακινήτων είτε με 
ανταλλαγή είτε με άλλους τρόπους για λόγους σκοπιμότερης διαχειρί- 
σεως της περιουσίας του ιδρύματος, ε) Αποφασίζει για την πρόσληψη 
προσωπικού. 

2. Το Διοικητικό Συμβούλιο μπορεί να καταρτίζει επιτροπές, από 
μέλη ή και μη μέλη του, στις οποίες να αναθέτει την ειδική μέριμνα για 
ορισμένη πράξη ή έργο. 

3. Το Διοικητικό Συμβούλιο καθορίζει με αποφάσεις του την εσωτε¬ 
ρική υπηρεσία του ιδρύματος καθώς και τα προσόντα και τις αρμοδιότη¬ 
τες των επιτροπών, των υπαλλήλων ή άλλων οργάνων του ιδρύματος. 

Άρθρο 6. 

Αρμοδιότητες και Καθήκοντα Προέδρου. 

1. Ο Πρόεδρος του Διοικητικού Συμβουλίου: α) Εκπροσωπεί το 
Ίδρυμα ενώπιον όλων των Αρχών και σε όλες τις σχέσεις του με τρίτα 
πρόσωπα, β) Συγκαλεί τις τακτικές και έκτακτες συνεδριάσεις του και 
κηρύσσει την έναρξη και τη λήξη τους, γ) Καταρτίζει μαζί με τον Γ ενικό 
Γραμματέα την ημερήσια διάταξη, την οποία και υπογράφει, δ) Δίνει 
εντολή για την πληρωμή κάθε δαπάνης που είναι γραμμένη στον εγκε¬ 
κριμένο προϋπολογισμό, ε) Υπογράφει όλα τα έγγραφα του Διοικητικού 
Συμβουλίου, στ) Εκτελεί τις αποφάσεις του, ζ) Αποδέχεται κληρονομιές 
και κληροδοσίες. 

2. Το Διοικητικό Συμβούλιο έχει το δικαίωμα να αναθέσει με από¬ 
φασή του τη δικαστική ή εξώδικη εκπροσώπηση του ιδρύματος, είτε γε¬ 
νικά είτε για ορισμένη περίπτωση ή για συγκεκριμένο τομέα, σε κάποιο 
άλλο ή άλλα πρόσωπα εκτός του Προέδρου. 

3. Όταν ο Πρόεδρος απουσιάζει τον αναπληρώνει ο Αντιπρόεδρος 
του Διοικητικού Συμβουλίου. 

Άρθρο 7. 

Αρμοδιότητες και Καθήκοντα Γενικού Γραμματέα. 

Ο Γενικός Γραμματέας του Ιδρύματος: α) Συνυπογράφει με τον Πρό¬ 
εδρο κάθε έγγραφο ή ένταλμα, β) Επιμελείται τη σύνταξη των πρακτι¬ 
κών των συνεδριάσεων του Διοικητικού Συμβουλίου και διεκπεραιώνει 
την αλληλογραφία του ιδρύματος, γ) Φυλάσσει τα έγγραφα, τα βιβλία 
και τη σφραγίδα του ιδρύματος, δ) Εισηγείται στο Διοικητικό Συμβού¬ 
λιο τα διάφορα θέματα, εκτός των οικονομικών, προκειμένου να ληφθεί 
σχετική απόφαση. Ειδικά για τη σύνταξη του προϋπολογισμού συ¬ 
μπράττει με τον Ταμία και μαζί εισηγούνται την έγκρισή του, ε) Μερι¬ 
μνά για την εκτέλεση των αποφάσεων του Διοικητικού Συμβουλίου, στ) 
Εποπτεύει τις διοικητικές υπηρεσίες του Ιδρύματος, ζ) Υποβάλλει στο 
Διοικητικό Συμβούλιο, στην αρχή κάθε χρόνου, έκθεση για τα πεπραγ¬ 
μένα του Ιδρύματος, η) Με απόφαση του Διοικητικού Συμβουλίου μέρος 
ή όλα τα καθήκοντα και οι αρμοδιότητες του Γ ενικού Γ ραμματέα μπο¬ 
ρούν να ανατεθούν σε τρίτο πρόσωπο που έχει σχέση εντολής ή εξαρτη¬ 
μένης εργασίας με το Ίδρυμα ή την ΕΤΒΑ. 

Άρθρο 8. 

Αρμοδιότητες και Καθήκοντα Ταμία. 

Ο Ταμίας του Ιδρύματος: α) Εισηγείται στο Διοικητικό Συμβούλιο τα 
διάφορα οικονομικά θέματα, προκειμένου να ληφθεί σχετική απόφαση, 
β) Εποπτεύει την οικονομική διαχείριση του Ιδρύματος, γ) Εισπράττει 
κάθε έσοδο του Ιδρύματος, εκδίδοντας τις αναγκαίες τριπλότυπες αριθ- 
μημένες αποδείξεις τις οποίες και υπογράφει, δ) Ενεργεί κάθε πληρωμή 
βασιζόμενη σε εντάλματα που έχουν εκδοθεί σύμφωνα με τις διατάξεις 
αυτού του Οργανισμού, ε) Τηρεί τα διαχειριστικά βιβλία του Ιδρύματος, 
στ) Καταθέτει σε ειδικό λογαριασμό καταθέσεως στην ΕΤΒΑ τα έσοδα 
που εισπράττει το ίδρυμα. Από τα έσοδα αυτά μπορεί να παρακρατεί, ως 
πάγια προκαταβολή, ένα ποσό που καθορίζεται πάντοτε με απόφαση 
του Διοικητικού Συμβουλίου για την (αντιμετώπιση κάθε έκτακτης ανά- 

γκης του Ιδρύματος, ζ) Προβαίνει στην ανάληψη καταθέσεων, έπειτα 
από έγγραφη εντολή του Προέδρου ή του νόμιμου αναπληρωτή του, η) 
Επιμελείται την κατάρτιση των προϋπολογισμών, των απολογισμών 
και των ισολογισμών του ιδρύματος και τους υποβάλλει στο Διοικητικό 
Συμβούλιο, θ) Με απόφαση του Διοικητικού Συμβουλίου μέρος ή όλα τα 
καθήκοντα και οι αρμοδιότητες του Ταμία μπορούν να ανατεθούν σε 
τρίτο πρόσωπο που έχει σχέση εντολής ή εξαρτημένης εργασίας με το 
ίδρυμα ή την ΕΤΒΑ. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος ενεργείται με βάση τους 
προϋπολογισμούς και απολογισμούς εσόδων και εξόδων που καταρτίζο¬ 
νται κάθε χρόνο μέσα στις νόμιμες προθεσμίες. Μαζί με τον απολογισμό 
συντάσσεται γενικός ισολογισμός, όπου αναγράφονται αναλυτικά τα 
ενεργητικά και παθητικά στοιχεία του Ιδρύματος που υφίστανται στις 
31 Δεκεμβρίου κάθε έτους. 

2. Το οικον. έτς αρχίζει την 1η Ιανουάριου και τελειώνει στις 31 Δε¬ 
κεμβρίου κάθε έτους. 

3. Επιτρέπεται η έκδοση ενταλμάτων προπληρωμής, με απόφαση 
του Διοικητικού Συμβουλίου, που ορίζει το ποσό και το χρόνο της από¬ 
δοσης του λογαριασμού. 

4. Για να μπορούν να αντιμετωπίζονται ειδικές έκτακτες και επείγου¬ 
σες δαπάνες για τη λειτουργία του Ιδρύματος, συνιστάται πάγια προκα¬ 
ταβολή σύμφωνα με τη διάταξη του εδαφίου στ' του άρθρου 8 αυτού του 
Οργανισμού. 

5. Διαχειριστής της πάγιας προκαταβολής ορίζεται από το Διοικη¬ 
τικό Συμβούλιο ένας υπάλληλος του ιδρύματος ή υπάλληλος της ΕΤΒΑ 
που έχει σχέση εντολής ή εξαρτημένης εργασίας με την ΕΤΒΑ. 

6. Η πληρωμή δαπανών στους δικαιούχους από την πάγια προκατα¬ 
βολή γίνεται πάντοτε με βάση δικαιολογητικά έγγραφα. 

7. Η προμήθεια ειδών και η εκτέλεση εργασιών ως το ποσό των δια- 
κοσίων χιλιάδων (200.000) δραχμών γίνεται χωρίς διαγωνισμό. 

8. Προμήθειες και εργασίες που απαιτούν δαπάνη από διακόσιες χι¬ 
λιάδες ως πεντακόσιες χιλιάδες (200.000 ως 500.000) δραχμές γίνο¬ 
νται με πρόχειρο διαγωνισμό. 

9. Για προμήθειες και δαπάνες γενικά πάνω από πεντακόσιες χιλιά¬ 
δες (500.000) δραχμές απαιτείται απόφαση του Διοικητικού Συμβου¬ 
λίου που να εγκρίνει την εκτέλεσή τους και ενεργούνται με διαγωνισμό. 

10. Προκειμένου για προμήθειες από το εξωτερικό και για ειδικά δη¬ 
μοσιεύματα που εκτελούνται με απόφαση του Διοικητικού Συμβουλίου, 
η διάταξη για διαγωνισμό δεν εφαρμόζεται. 

11. Τα εις τις παραγράφους 7, 8 και 9 αναφερόμενα ποσά είναι δυνα¬ 
τόν να αναπροσαρμόζονται με ομόφωνη απόφαση του Διοικητικού Συμ¬ 
βουλίου του ιδρύματος. 

12. α) Η υπηρεσία του ιδρύματος δύναται να διεξάγεται από υπαλλή¬ 
λους της ΕΤΒΑ που ασχολούνται αποκλειστικά ή μη με τη διεξαγωγή 
των εργασιών του, β) Επίσης η νομική εξυπηρέτηση του ιδρύματος διε¬ 
ξάγεται από δικηγόρους της ΕΤΒΑ, γ) Δαπάνες για τη μισθοδοσία του 
προσωπικού του ιδρύματος και τη λειτουργία του, για ενοίκιο, γραφική 
ύλη, υπερωριακή εργασία, έντυπα κ.λπ. βαρύνουν την ΕΤΒΑ. 

Άρθρο 10. 

Βιβλία και στοιχεία. 

1. Τα βιβλία που τηρούνται από τις υπηρεσίες του ιδρύματος είναι: 

α) Το βιβλίο πρακτικών των συνεδριάσεων του Διοικητικού Συμβου¬ 
λίου όπου καταχωρίζονται οι αποφάσεις και οι πράξεις του, β) Το πρω¬ 
τόκολλο εισερχομένων και εξερχομένων εγγράφων, γ) Το βιβλίο τα¬ 
μείου όπου καταχωρίζονται κατά χρονολογική σειρά όλες οι εισπράξεις 
και πληρωμές, δ) Το βιβλίο απογραφών, όπου καταχωρίζονται κάθε 
χρόνο λεπτομερώς τα περιουσιακά στοιχεία ο απολογισμός και ο ισολο¬ 
γισμός, ε) Το βιβλίο Υλικού, όπου παρακολουθείται η εισαγωγή, η εξα¬ 
γωγή και το υπόλοιπο των διαφόρων περιουσιακών στοιχείων του ιδρύ¬ 
ματος, στ) Στελέχη αριθμημένων τριπλοτύπων αποδείξεων για τις ει¬ 
σπράξεις και για τα εντάλματα πληρωμής, θεωρημένα από τον Πρόε¬ 
δρο. 

2. Το Διοικητικό Συμβούλιο μπορεί, αν το κρίνει σκόπιμο, να ορίσει 
την τήρηση και άλλων βιβλίων ή στοιχείων. 


Άρθρο 11. 

Εποπτεία. 

Το ίδρυμα εποπτείεται από τους Υπουργούς Πολιτισμού, Περιβάλλο¬ 
ντος, Χωροταξίας και Δημοσίων Έργων και Οικονομικών. 

Άρθρο 12. 

Τροποποίηση του Οργανισμού. 

Ο Οργανισμός αυτός μπορεί να τροποποιηθεί ή να συμπληρωθεί με 
Προεδρικό Διάταγμα ύστερα από πρόταση του Διοικητικού Συμβουλίου 
του Ιδρύματος. 

Άρθρο 13. 

Διάλυση του ιδρύματος. 

1. Το ίδρυμα διαλύεται για τους λόγους που αναγράφονται στο άρθρο 
118 του Αστικού Κώδικα και με τη διαδικασία που ορίζεται εκεί. 

2. Σε περίπτωση διαλύσεως, η περιουσία του ιδρύματος περιέρχεται 
σε άλλο ίδρυμα παρεμφερούς σκοπού, οριζόμενο μετά από σύμφωνη 
γνώμη της ΕΤΒΑ». 

Άρθρο δεύτερο. 

Στους Υπουργούς Πολιτισμού, Περιβάλλοντος, Χωροταξίας και Δη¬ 
μοσίων Έργων και Οικονομικών αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 16 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

Δ. ΤΣΟΒΟΛΑΣ ΜΕΛ. ΜΕΡΚΟΥΡΗ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Β. ΚΕΔΙΚΟΓΛΟΥ 

- ♦ - 

Αριθ. Β3/639 (3) 

Κοστολόγηση των δωρεάν διατιθεμένων συγγραμμάτών στους φοιτητές 

των Ανωτάτων Εκπαιδευτικών Ιδρυμάτων για το ακαδημαϊκό έτος 

1988 - 89. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: , 

1. Το Ν.Δ. 95/1969 Περί δωρεάν διαθέσεως παρά του Κράτους 
στους φοιτητές και σπουδαστές των Ανωτάτων Εκπαιδευτικών Ιδρυμά¬ 
των των δια την διδασκαλίαν αναγκαιούντων συγγραμμάτων, πού τρο¬ 
ποποιήθηκε και συμπληρώθηκε μεταγενέστερα από το Ν.Δ. 605/ 
1970. 

2. Τις διατάξεις των παραγράφων 2 και 3 του άρθρου 23 του Ν. 
1268/82 (ΦΕΚ 87, τ. Α’) Για τη δομή και λειτουργία των Ανωτάτων 
Εκπαιδευτικών Ιδρυμάτων. 

3. Τις διατάξεις της Φ. 141/Β3/1402/1984 (ΦΕΚ 159τ.Β' της 
20.3.1984) υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι., καθώς και αντίστοιχες καταβολές που 
τροποποιήθηκε και συμπληρώθηκε με τις Β3/3581/2.5.1984 (ΦΕΚ 
270 τ. Β'), 83/7341/17.8.84 (ΦΕΚ 618 τ.Β'), Β3/8582/ 
19.10.1984 (ΦΕΚ 767/30.10.1984), Β3/7952/25.9.1984 (ΦΕΚ 
713/5.10.1984), Φ. 141/Β3/8732/11.12.1984 (ΦΕΚ 900/84), 
Φ. 141/Β3/72/9.1.1985 (ΦΕΚ 12/85), Β3/503/1.2.85 (ΦΕΚ 
85/85), Β3/5632/17.10.1985 (ΦΕΚ 658/31.10.1985), Β3/ 
670/22.1.1986 (ΦΕΚ 74/1986, Β3/1764/28.3.1986 (ΦΕΚ 
202/86), Β3/3516/29.7.86 (ΦΕΚ 569/9.9.86), Β3/6766/ 
9.12.1986 (ΦΕΚ 884/22.6.86), Β3/6767/9.12.1986 (ΦΕΚ 
884/86), Β3/1733/11.5.87 (ΦΕΚ 292/9.7.87) και Β3/2344/ 

1.7.87 (ΦΕΚ 350/6.7.87), 3838/22.10.87, (ΦΕΚ 607/ 
10.11.87), Β3/454/5.2.88) (ΦΕΚ 92/19.2.88), Β3/2077/ 

3.6.88 (ΦΕΚ 415/21.6.88), Β3/3104/22.8.88 (ΦΕΚ 621/ 
25.8.88) και Β3/3886/1988 Υπουργικές αποφάσεις. 

4. Την αριθμ. Η/4981/88 (ΦΕΚ 531/τ. Β’) απόφαση του Υπουρ¬ 
γού Εθνικής Παιδείας και Θρησκευμάτων για την ανάθεση αρμοδιοτή¬ 
των στο Γ ενικό Γ ραμματέα και τους Προϊσταμένους των Διευθύνσεων 

και Τμημάτων της Κ.Υ. του ΤΠ.Ε.Π.Θ. 

5. Την αριβμ. 86811/11.10.1976 (ΦΕΚ 1257/τ. Β’) υπουργική 
απόφαση που καθόρισε τα συγγραφικά δικαιώματα στους εν ενεργεία 
καθηγητές και εντεταλμένους υφηγητές για την δωρεάν διάθεση των 
συγγραμμάτων στους φοιτητές και σπουδαστές των Α.Ε.Ι., όπως τρο¬ 
ποποιήθηκε και συμπληρώθηκε μεταγενέστερα από το Ν. 1268/1982 
για τη δομή και λειτουργία των Α.Ε.Ι. 

6. Τα αριθμ. 413/88, 417/88 και 423/88 πρακτικά της επιτρο¬ 
πής. 

7. Την Β3/639/20.2.89 αίτηση, αποφασίζουμε: 

α) Εγκρίνουμε την αγορά συγγραμμάτων που προτάθηκαν από την 
συνέλευση του Τομέα για τη δωρεάν διανομή στους φοιτητές των Α.Ε.Ι. 
για το ακαδημαϊκό έτος 1988-1989 με την αναγραφόμενη για κάθε 
αντίτυπο τιμή. 

β) Την πληρωμή των κατωτέρω διδακτικών βιβλίων σε βάρος των 


πιστώσεων του ΥΠΕΠΘ με την προϋπόθεση ότι ο Πρόεδρος του οικείου 
τμήματος θα βεβαιώσει ότι: 

1. Η συνέλευση του τομέα ενέκρινε τα ως άνω βιβλία ως διδακτικά ή 
βοηθητικά και την διανομή τους στους φοιτητές. 

2. Υπεγράφη απόφαση διανομής των ανωτέρω βιβλίων. 

3. Για το Ιδιο μάθημα που διανεμήθηκαν τα ανωτέρω βιβλία δεν έχει 
διανεμηθεί δεύτερο διδακτικό και βοηθητικό βιβλίο και δεν διανεμήθη¬ 
καν πανεπιστημιακές παραδόσεις που να καλύπτουν σε ικανοποιητικό 
βαθμό την ύλη του διδασκομένου μαθήματος. 

4. Σε όλες περιπτώσεις έχει διανεμηθεί δεύτερο βιβλίο του παλαιού 
συστήματος (παρ.7 του άρθρου 3) της Β3/1402/84 Υ.Α.) ο τομέας 
προέβη στην πλήρη αιτιολόγηση της εξαίρεσης από τον κανόνα διανο¬ 
μής ενός βιβλίου. 


Συγγραφέας (1) 

Προτείνουν (2) 

Τίτλος 

Συγγράμματος (3) 

Σχολή ή τμήμα που 
διανέμεται (4) 

Τιμή για 
κάθε 
αντ.(5) 

1. Ν. Μαρματάκης 

Γ. Χατζηκωνσταντίνου 

Εκδοτικός Οίκος Παρατηρητής Α.Ε.Ε. 

Θεωρητική Οικονομική 

Τμ. Οικονομικό της ΝΟΕ ΑΠΘ 

4.500 

» 

Μέλη ΔΕΠ 

» 

Πολυτεχνική Σχολή ΑΠΘ 

4.500 

2. Ν. Μαρματάκης 

Α. Χοτοτιάν 

Μακροοικονομική Ανάλυση 

Τμ. Οικονομικό της ΝΟΕ ΑΠΘ 

3.800 

» 

Μέλη ΔΕΠ 

> » 

Γεωπονική Σχολή ΑΠΘ 

3.800 

3. Ν. Μαρματάκης 

Ηλ. Καραντώνης 

Μικροοικονομική Ανάλυση 

Τμ. Οικονομικό της ΝΟΕ ΑΠΘ 

3.800 

» 

Μέλη ΔΕΠ 

» 

Παν/μιο Κρήτης 

3.800 

4. Κ. ΡΑΣΣΕΤ 

Γ. Χατζηκωνσταντίνου 

Οικονομία και περιβάλλον 

Τμ. Οικονομικό της ΝΟΕ ΑΠΘ 

2.400 

5. Α. ΟΟΤΤΑ - Η. 
ΟΗΑΜΒΚΕ 

Γ. Χατζηκωνσταντίνου 

Καπιταλισμός και διευθυνόμενη Οικονομία 

Τμ. Οικονομικό της ΝΟΕ ΑΠΘ 

1.600 

6. I. Κουκιάδης 

I. Κουκιάδης 

Βασικοί Εργατικοί Νόμοι 

Τμ. Νομικό της ΝΟΕ ΑΠΘ 

2.900 

» 

» 

» 

Νομική Σχολή Παν/μιου Θράκης 

2.900 

7. Ε. Παρθενιάδης 

I. Γκανούλης 

Εισαγωγή στην αστική υδραυλική 

Τμ. Πολ. Μηχ/κών Πολυτεχνικής 

3.100 

8. I. Μανωλιδάχη 

I. Μανωλιδάκη 

Το σχέδιο 

Σχολής θεσ/κης 

Τμήμα Κιχλών Τεχνών ΑΠΘ 

2.100 

9. Κ. ΚυΕΗΙΙΕ 

Μέλη ΔΕΠ 

Μορφές αστικής κυριαρχίας 

Πολυτεχνική Σχολή θεσ/κης 

Τμήμα Νομικό και Οικονομικά 

1.500 

10. I. Σ. Κολιόπουλος 

I. Κολιόπουλος 

Ιστορία της Ευρώπης 1815-1870 

της ΝΟΕ ΑΠΘ 

Τμήμα Φιλοσοφικό ΑΠΘ 

1.250 

11. Κων/νος Βακαλόπου- 
λος 

Κ. Βακαλόπουλος 

Η περίοδος της αναρχίας 1831-33 

Τμήμα Νηπιαγωγών θεσ/κης 

1.650 

12. ΡΕΤΕΚ \^ΚΙΟΗΤ 

Μέλη ΔΕΠ 

Εισαγωγή στην ΤΙΙΚΒΟ ΡΑ50ΑΕ 

Τμήμα Ηλεκτρολόγων Μηχανικών 

6.200 

13. Ράσκε. Η. Κατσούλης 

Η. Κατσούλης 

(με δισκέτα) 

Τα πολιτικά κόμματα της Δυτ. Ευρώπης 

Τμήμα Πολιτικής Επιστήμης και 

2.600 

14. Κ. 50Η\νΑΡΤΚΕΝ* 

I. Καντατζόλγου 

τ.Β' 

Πολιτική Κοινωνιολογία, τ.Β' 

Διεθνών Σπουδών ΠΑΣΠΕ 

Τμήμα Ξένων Γλωσσών Μετά¬ 


ΒΕΚΟ 

15. Κ. 80ΗΨΑΡΤΚΕΝ- 

I. Καντατζόλγου 

Πολιτική Κοινωνιολογία, τ.Β' 

φρασης και Διερμηνείας Ιόνιου 
Παν/μίου 

Τμήμα Ξένων Γλωσσών Μετά 

1.200 

ΒΕΚΟ 

16. Μ. Ν. Δερβιτσιώτης 

Κ. Παππής 

Συστήματα παραγωγής 

φράσης και Διερμηνείας Ιόνιου 
Παν/μίου 

Τμ. Μηχανολόγων Παν. Πατρών 

1.200 

2.200 

17. I. Κουκιάδης 

Αλ. Μητσόπουλος 

Εργατικό δίκαιο - Συλλογικές 

Τμ. ΠΕΕΔ Παν/μιου Αθηνών 

3.000 

18. Χρυσή Κεραμέως - 

Μέλη ΔΕΠ 

εργασιακές σχέσεις 

Ιστολογία, Εμβρυολογία του 

Ιατρική Παν. Αθηνών. Ιατρική - 

3.000 

Φόρογλου 

19. Χρυσή Κεραμέως - 

Μέλη ΔΕΠ 

Ανθρώπου τόμος Α' 

Ιστολογία, Εμβρυολογία του 

Οδοντιατρική Παν. θεσ/νίκης 

Ιατρική Παν. Αθηνών. Ιατρική - 

4.500 

Φόρογλου 

20. Αλ. Καράκος 

Γ.Σ. Ιωαννίδης 

Ανθρώπου τόμος Β’ 

Μικροϋπολογιστές και η γλώσσα 

Οδοντιατρική Παν. θεσ/νίκης 

Τμήμα Παιδαγωγικό Δημοτικής 

1.800 

» 

Α. Καράκος 

προγραμματισμού ΒΑ5Ι0 

Μικροϋπολογιστές και η γλώσσα 

Παν/μίου Πατρών 

Πολυτεχνική Σχολή Θράκης 

1.800 

21. Ε. ΒΙΙΚΝ5 

Σπυριδωνάκης 

προγραμματισμού ΒΑ5Ι0 

Εισαγωγή στην Ιστορία και τον Πολιτισμό 

Τμ. Ιστορίας Ιόνιου Παν/μίου 

2.500 

22. Ε. Β11ΚΝ5 

Σπυριδωνάκης 

της Νέωτερης Ευρώπης τόμος Α' 
Εισαγωγή στην Ιστορία και τον Πολιτισμό 

Τμ. Ιστορίας Ιόνιου Παν/μίου 

3.200 

23. ΟΕΐνΕ ΒΑΝΚ3 

Σ. Ράσης 

της Νέωτερης Ευρώπης τόμος Β' 

Η Κοινωνιολογία της Εκπ/σης 

Τμήμα Δημοτικής ΑΠΘ 

1.200 

24. ϋΙΟΚ ΟΕΑΚΥ 

25. Λουκία θεοχαροπού- 
λου 

Α. Λιάκος 

Α. Φινοκαλιώτης 

Το Ευρωπαϊκό εργατικό κίνημα 1948- 
1939 

Φορολογικό δίκαιο τόμος Α' 

Τμ. Ιστορίας και Αρχαιολογίας 

ΑΠΘ 

Τμήμα Νομικό Παν. Θράκης 

2.000 

2.400 

26. Αργ. Φατούρος- 

Μέλη ΔΕΠ 

Διεθνές Οικονομικό Δίκαιο 

Τμήμα Πολιτικής Επιστήμης και 

750 

Π. Στάγκος 

27. Δ. Χριστοδούλου Μέλη ΔΕΠ 

28. Γ. Σ. Γιαννόπουλος Γ. Γιαννόπουλος 

29. Ηλ. Κατσούλης- Η. Κατσούλης 

Γιοαχίμ Ράσκε 


Η ανάπτυξη της Οικονομίας και η 

Δημ. Διοίκησης Παν. Αθηνών 

Τμ. Οικονομικών Επιστ. ΝΟΕ 

2.100 

Ευρωπαϊκή πρόκληση 

θεσ/νίκης 


Δημόσιες Αστικές συγκοινωνίες, τόμος 1 

Τμ. Πολιτικών Μηχανικών ΑΠΘ 

1.500 

Τα πολιτικά κόμματα της Δυτ. Ευρώπης 

Τμ. Πολιτικής Επιστήμης και 

2.500 

τόμος Α' 

Διεθνών Σπουδών ΠΑΣΠΕ 



Η απόφαση αυτή να δημοσιευθεί στην Εφημερίδα τη Κυβερνήσεως. 

Αθήνα, 21 Φεβρουάριου 1989* 

Με εντολή Υπουργού 
Ο Γενικός Γραμματέας 
I. ΠΑΝΑΡΕΤΟΣ 

- ♦— - 

Αριθ. ΑΥ/Γ1/1206/6.2.89 (4) 

Ανανέωση άδειιχς λειτουργίας εργαστηρίου Πυρηνικής Ιατρικής τμήμα 

εφαρμογών ΙΝ νίΤΚΟ κατηγ. (Α-1) χρήση κλειστής Πηγής Ραδιε¬ 
νέργειας του Διαγνωστικού Κέντρου Οστεοπόρωσης οδός Μητροπό- 

λεως 85 στην Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Δΐ/ΓΙ/51/1206/6.2.89 απόφαση του Νομάρχη Θεσ/νίκης 
που εκδόθηκε σύμφωνα με τις διατάξεις των άρθρων του Ν.Δ. 181/74 
και Π.Δ. 470/83 ανοινεώθηκε η άδεια λειτουργίας εργαστηρίου Πυρη¬ 
νικής Ιατρικής τμήμα εφαρμογών ΙΝ νίΤΚΟ (χρήση κλειστής Πηγής 
ενέργειας) κατηγ. (Α-1) του Διαγνωστικού Κέντρου Οστεοπόρωσης 
οδός Μητροπόλεως 85 στην θεσ/νίκη με υπεύθυνο πυρηνικό γιατρό το 
Νικ. Καρατζά και υπεύθυνο Ακτινοφυσικό Ιατρικής την Ελισ. Μολυβδά 
- Αθανασοπούλου. 

Η ισχύς της ανανέωσης λήγει 31.12.90. 

Θεσσαλονίκη, 6 Φεβρουάριου 1989 

Με εντολή Νομάρχη 
Η Διευθύντρια 
ΚΑΛ. ΧΡΑΠΑΛΟΥ 

—♦ - 

Αριθ. ΕΣ 9531 (5) 

Συμπλήρωση της αριθμ. ΕΣ 4300/19.3.1968 απόφαση του Νομάρχη 

Λευκάδας 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 177 του δημ. και κοιν. κώδικα (Π.Δ. 
76/85). 

2. Τις αριθ. 49/88, 24/88, 43/88, 36/88 και 18/84 αποφάσεις 
των κοινοτικών συμβουλίων Βλυχού, Δρυμώνα, Πλατύστομων, Καλα- 
μιταίου και Αθανίου, αντίστοιχα, με τις οποίες αποφασίζουν να συμμε- 
τάσχουν στο σύνδεσμο ύδρευσης δήμου και κοινοτήτων Ν. Λευκάδας. 

3. Τις αριθ. 21/88 και 31/88 αποφάσεις του διοικητικού συμβου¬ 
λίου του συνδέσμου ύδρευσης δήμου Λευκάδας και κοινοτήτων. 

4. Την αριθ. ΕΣ 4300/19.3.1968 απόφασή μας όπως συμπληρώ¬ 
θηκε μεταγενέστερα, αποφασίζουμε: 

Συμπληρούντες της αριθ. ΕΣ 4300/19.3.1968 απόφασή μας, ορί¬ 
ζουμε ότι στο σύνδεσμο ύδρευσης δήμου Λευκάδας και κοινοτήτων Ν. 
Λευκάδας και Αιτωλ/νίας θα μετέχουν εφεξής και οι παρακάτω κοινό¬ 
τητες με τις αντίστοιχες εισφορές. 

1. Κοινότητα Βλυχού 10.000 

2. Κοινότητα Δρυμώνα 5.500 

3. Κοινότητα Πλατύστομων 8.500 

4. Κοινότητα Καλαμιτσίου 8.500 

5. Κοινότητα Αθανίου 6.500 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 9 Φεβρουάριου 1989 

Ο Νομάρχης 
Θ. ΚΟΛΙΟΠΑΝΟΣ 


Αριθ. 606 (6) 

Παραχώρηση δικαιώματος χρήσης δημ. υδάτων για αρδευτικούς σκο¬ 
πούς στην Κοινότητα Μεγάλης Κερασιάς Νομού Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

• 1. Τις διατάξεις του Ν.Δ. 608/1948 «περί διοικήσεως και διαχειρί- 
σεώς των δι’ αρδεύσεις χρησιμοποιουμένων υδάτων». 

2. Το άρθρο 11 του Νόμου 1341/1983 που συμπληρώνει και τρο¬ 
ποποιεί το Ν.Δ. 608/1948. 

3. Το Π.Δ. 332/1983 «περί μεταβιβάσεως αρμοδιοτήτων του 
Υπουργού Γεωργίας και προϊσταμένων διανομαρχιακών Υπηρεσιών 
Υπουργείου Γεωργίας στους Νομάρχες». 

4. Το νόμο 1739/87 (άρθρο 7 παράγραφος 7α) σχετικά με το 
Υπουργείο Γεωργίας για την αγροτική χρήση (άρδευση, κτηνοτροφία, 
ιχθυοκαλλιέργεια, αγροτοβιομηχανία) και το άρθρο 13 παράγραφος 1 
σχετικά με τα δικαιώματα χρήσης υδατικών πόρων, που στηρίζονται σε 
νόμο ή σε έθιμο διατηρούνται. 

5. Την 81/8ης συνεδ./16.9.1988 γνωμοδότηση του Περιφερεια¬ 
κού Γνωμοδοτικού Συμβουλίου Εγγειοβελτιωτικών Έργων 
(Π.Γ.Σ.Ε.Ε.). 

6. Την απόφαση του Υπουργείου Γεωργίας αριθ. 134890/20Β/ 
300/15.12.88 «περί έγκρισης και διάθεσης πίστωσης για το έργο «Αρ¬ 
δευτικό έργο Κοινότητος Μεγάλης Κερασιάς Νομού Τρικάλων», απο¬ 
φασίζουμε: 

1. Παραχωρούμε δικαίωμα χρήσεως της εκάστοτε παροχής από τον 
Πηνειό ποταμό στην κοινότητα Μεγάλης Κερασιάς για την αρδευτική 
εξυπηρέτηση 1.700 στρεμ. που συμπεριλαμβάνονται στην περίμετρο 
του αρδευτικού Μεγάλης Κερασιάς και το οποίο θα κατασκευασθεί στα 
πλαίσια του Καν. ΕΟΚ 1975/82 με το πρόγραμμα Δημοσίων Επενδύ¬ 
σεων. 

2. Η διαχείριση και η διοίκηση του νερού ανατίθεται στα εκάστοτε 
Κοινοτικά Συμβούλια της Κοινότητας Μεγάλης Κερασιάς. 

3. Την παρακολούθηση εκτέλεση της παρούσης αναθέτουμε στο.γρα- 
φείο Γεωργικής Ασφάλειας Καλαμπάκας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 10 Φεβρουάριου 1989 
Ο Νομάρχης 
ΠΕΤΡΟΣ ΡΙΖΟΣ 

-♦- 

Αριθ. 689 (7) 

Ανάθεση έργου με μίσθωση έργου κοινότητας Αγίου Παντελεήμονα Ν. 
Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Τις διατάξεις του Π.Δ. 260/88 «Μεταβίβαση αρμοδιοτήτων 
στους Νομάρχες»; 

3. Την αριθ. 1/89 απόφαση του Κοινοτικού Συμβουλίου Αγίου Πα¬ 
ντελεήμονα σχετικά με την απασχόληση ατόμου με μίσθωση έργου, 
αποφασίζουμε: 

Καθορίζουμε τον αριθμό των ατόμων που θα απασχοληθούν στην 
Κοινότητα Αγίου Παντελεήμονα με μίσθωση έργου για το έτος 1989 
ως εξής: 

Ένα (1) άτομο για την εκτέλεση του έργου «Συντήρηση και επιδιόρ¬ 
θωση Κοινοτικών αντλιοστασίων και δικτύων υδρεύσεως και αρδεύ- 
σεως της Κοινότητας». 

Χρονικό διάστημα εκτέλεσης του ορίζεται σε 11 μήνες. 

, Το συνολικό ποσό αμοιβής ορίζεται στο ποσό των 230.000 δρχ. 

Το παραπάνω έργο δεν αφορά εργασίες που ανάγονται στον κύκλο 
καθηκόντων των υπηρετούντων υπαλλήλων. Η αμοιβή θα καταβάλλε¬ 
ται βάσει δελτίου παροχής υπηρεσιών θεωρημένου από την εφορία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 31 Ιανουάριου 1989 
Ο Νομάρχης 
ΓΙΩΡΓΟΣ ΚΙΡΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



